
Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով և ՀՀ կառավարության 2021 թվականի ապրիլի 29-ի N 698-Ն՝ «Կադաստրային քարտեզում հայտնաբերված սխալների ուղղման կարգը սահմանելու մասին» որոշմամբ հաստատված կարգի 39․1 կետով։
Իրավական ակտի ընդունման նպատակը և կարգավորման անհրաժեշտությունը.	Նախագծով  նախատեսվում է ՀՀ Արագածոտնի մարզի Թալին համայնքի Ագարակավան բնակավայրում գտնվող 02-005-0055-0002 կադաստրային ծածկագրով, Իրինդ բնակավայրում գտնվող 02-048-0026-0013 կադաստրային ծածկագրով,  Արտենի բնակավայրում գտնվող 02-021-0066-0006 կադաստրային ծածկագրով և Թալին քաղաքում գտնվող 02-003-0084-0315 կադաստրային ծածկագրով հողամասերի սեփականության սուբյեկտները փոխել՝ որպես Թալին համայնքի  սեփականություն։  
Ելնելով վերոգրյալից, համայնքի ավագանու քննարկմանն է ներկայացվում համապատասխան  ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն չի առաջացնում համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացում կամ նվազեցում չի նախատեսվում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ և վերաբերում է միայն դրանում նշված հողամասերին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր է դառնում համայնքի  Ագարակավան բնակավայրում գտնվող 02-005-0055-0002 կադաստրային ծածկագրով, Իրինդ բնակավայրում գտնվող 02-048-0026-0013 կադաստրային ծածկագրով,  Արտենի բնակավայրում գտնվող 02-021-0066-0006 կադաստրային ծածկագրով և Թալին քաղաքում գտնվող 02-003-0084-0315 կադաստրային ծածկագրով հողամասերի նկատմամբ կատարել իրավունքի պետական գրանցում։	

